**ONLINE JELENTKEZÉS**

<https://eugyintezes.e-kreta.hu/kezdolap>



Amennyiben még nincs jogosultsága az e-ügyintézésre (nem jár egy gyermeke sem iskolánkba), úgy az alábbi módon kell regisztrálnia:





Regisztráció, majd a belépés után a következő képernyőképet látja. Válassza ki a „Beiratkozás általános iskolába – BÁI” menüpontot:

Amennyiben Önnek már van KRÉTA hozzáférése iskolánkhoz, akkor navigáljon át iskolánk KRÉTA oldalára, és ott a felhasználónév és jelszó megadásával lépjen be:

****

Az e-ÜGYINTÉZÉS menüpont alatt indíthatja a jelentkezést az általános iskolába.

**Az online jelentkezéshez szükséges gyermeke oktatási azonosítója, melyről az óvoda tud tájékoztatást adni.**

**A program használatához segítséget az alábbi linken talál:**

https://tudasbazis.ekreta.hu/pages/viewpage.action?pageId=17761106

**A beiratkozáshoz az alábbi dokumentumok szükségesek:**

* A gyermek nevére kiállított **személyazonosító igazolvány, anyakönyvi kivonat**
* A gyermek **lakcímkártyája**
* A gyermek **TAJ kártyája**
* Oktatási Hivatal határozata, amennyiben a szülő kérvényt nyújtott be a tankötelezettség megkezdésére vonatkozóan
* A gyermek meglévő, **szakértői bizottság által kiállított** **szakvéleménye** (pl. sajátos nevelési igény (SNI), beilleszkedési, tanulási, magatartási nehézség (BTMN)
* NYILATKOZATOK:
* Adatkezelési nyilatkozat
* Nyilatkozat a szülői felügyeleti jog gyakorlásáról
* Nyilatkozat az életvitelszerű tartózkodásról
* Szülői nyilatkozat az etika / hit- és erkölcstan oktatáshoz

**Kérjük a jelentkezéshez ezeket a dokumentumokat csatolják.** A feltöltött dokumentumok eredeti, aláírt példányát a 2024/2025. tanév szeptember elsejei szülői értekezleten szíveskedjenek az osztályfőnöknek leadni.

A gyermek adatai és nyilatkozatok kitöltése után kell kiválasztani az intézményt:

**Választott intézmény**

A választott intézmény neve:

**Győri SZC Bolyai János Általános Iskola**

Intézmény azonosító: **203037/026**

**A kérelem indoklása** mező kitöltése nem kötelező, de amennyiben egyéb kérése van a Tisztelt Szülőnek, itt teheti meg, pl.:

* tanító nénit szeretne választani gyermekének
* idegen nyelvet heti 1 órában játékos formában igényelnek-e, választható nyelvek az angol és a német
* kérnek-e napközis ellátást a gyermek részére 16 óráig, vagy 14 órától Önök szeretnének gyermekükkel foglalkozni
* egyéb kérések………

A jelentkezést követően az intézményvezető 2024 májusában megküldi az érintett szülőknek a felvételről vagy elutasításról szóló határozatot.

**Személyes, jelenléti beíratás lehetősége:**

2024. április 18-án 8:00 – 18:00 óra között és 2024. április 19-én 8:00 -15:00 óra között az iskola székhelyépületében (kis Bolyai)

a vezetői irodában (Mosonmagyaróvár Szt. István király út 6.).